OpenLLM-France/wikimedia huggingface dataset:
# Buriana

Santa Buriana (Berriona, Beriana, Buryan edo Beryan izenez ere ezaguna) irlandar jatorriko eremutarra izan zen. St Buryanen bizi izan zen, Penzancetik gertu (Kornualles, Ingalaterra).
Irlandako errege baten alaba omen zen (Exeterreko Martirologioaren arabera, Munsterreko buruzagi baten alaba) eta Irlandatik Kornuallesera bidaiatu zuen misiolari gisa bertako biztanleak kristautasunera konbertitzeko, San Piranekin batera. Kondaira batek kontatzen du Dumnoniako Geraint erregearen seme elbarria sendatu zuela. Gerrenek bahitu egin zuen eta San Piranek esku hartzera behartu ondoren bakarrik adostu zen Buriana askatzea. Hala ere, ezinezkoak ziruditen baldintzetan tematu zen Gerrenek. Kukuak elurrez estalitako lurren gainean hots egiten zuenean, Buriana askatuko zuela esan zuen. San Piranek gau osoan otoitz egin zuen. Mirari handiz, elurra egin zuen eta, goizean, Gerrren erregea kuku hotsarekin esnatu zen. Harrituta geratu zen eta Buriana aske utzi zuen. Handik gutxira, ordea, Gerren Buriana berriro bahitzen saiatu zen eta lortu zuen momentuan hilda erori omen zen. St Buryaneko kaperan ehortzi zuten.
Burianaren lehen aipamena XI. mendeko Exeterreko Martirologioan dago. 1740ko hamarkadan, John Wesleyk Beryan gisa aipatu zuen.
Erromatar Eliza Katolikoak eta Ingalaterrako Elizak santutzat hartzen dute. Santu-eguna ekainaren 4an ospatzen da Eliza Katolikoan eta maiatzaren 1ean Ingalaterrako Elizan.

## Erreferentziak

* ↑ (Ingelesez) Ellis, P. B. The Cornish Saints. Penryn: Tor Mark Press, 6 or..
* ↑ (Ingelesez) Ford, David Nash. (2006). «St. Buriana» Early British Kingdoms (Noiz kontsultatua: 2023-10-10).
* 1 2 (Ingelesez) «Saint Buriana» St Buryan Church (Penzance) (Noiz kontsultatua: 2023-10-10).

## Kanpo estekak

* Datuak: Q4099574
* Multimedia: Buriana / Q4099574
# Jack Rackham

Jack Rackham (1682 – 1720ko azaroaren 18a), Kaliko Jack izenaz ezaguna, kapitain pirata ingeles bat izan zen XVIII. mendean. Ezizena zeramatzan kalikozko arropengatik jaso zuen, baina famatuagoa izan zen bere itsasontzian bi emakume pirata ospetsu eramateagatik: Anne Bonny eta Mary Read.
Rackham Charles Vane kapitain pirataren kontramaisua izan zen. Vanek gudu batean zehar gerraontzi frantziar bat jazartzeari uko egin zionean, tripulazioak hain nahigabe handia hartu zuen, matxinatu egin zela eta Rackham buruzagi izendatu zuela.
Geroago, Rackhamek errege barkamen eskaintza bat onartzea erabaki zuen eta New Providenceko porturantz nabigatu zuen. Hango egonaldian, Rackham Anne Bonny izeneko emakume ezkondu batez maitemindu zen. Rackhamek arpilatutako gauza ugari Annegan inbertitu zituen. Geroago, Burgess kapitainaren eskifaiarekin elkartu zen, hura ere antzinako pirata eta garai horretan kortsarioa Karibe itsasoan espainiar itsasontzien bila.
* Datuak: Q312905
* Multimedia: John Rackham (Calico Jack) / Q312905
# Ascensión Nicol

María Ascensión Nicol Goñi (Tafalla, 1868ko martxoaren 14a - Iruñea, 1940ko otsailaren 24a) domingotar moja izan zen. 1915ean, Ramón Zubietak gonbidatua, Perura joan zen misiolari. Bertan Arrosarioko Domingotar Misiolari Ahizpak izeneko ordena sortu zuen.
2005eko maiatzaren 14an dohatsu bilakatu zen.
# Rachkam Gorriaren altxorra

Rachkam Gorriaren altxorra (frantsesez: Le Trésor de Rackham le Rouge) Hergék idatzi eta marraztutako Tintinen abenturak kontatzen dituen komiki bat da. 1945ean argitaratu zen. Adarbakarraren sekretua lanarekin hasten den sailaren bigarren eta azken zatia da.

## Istorioa

Oharra: Atal honek istorio osoa edo amaiera argitzen du.
Tintin eta Haddock kapitaina Sirius ontzian bidaiatzeko prestatu dira, Rackham Gorriaren altxorraren bila joateko. Abiatu aurretik Tournesol ezagutu dute, ustez bidaian lagunduko dien itsaspeko bat erakusten diena. Tournesol gorra denez, ez dezake uler asmakizun hori ez dutela behar, Haddockek idatziz jartzen dion arte,
Itsasontzia abiatu da, Dupont eta Dupond poliziekin batera, Txori anaietako bat (Tintinen etsaiak direnak sail horretako lehen komikian) ihesean irten eta itsasontzitik gertu begira egon baita itsasontzia abiatu aurretik. Aurrerago polizoi bat aurkitu da itsasontzian, Tournesol, bere asmakizunarekin batera ezkutuan itsasontzian sartu dena.
Bidaia aurrera doa, eta errakuntza batzuen ondoren Adarbakarra izeneko itsasontzia hondoratu zen uhartera iristen dira, ustez, altxorra dagoen tokia dena. Tournesol irakasleak gurutze bat ikusi du uhartean; bertan bilatu arren, ez dute altxorrik aurkitu, ezta urpean ere. Beraz, goibelduta, etxera itzuli dira.
Tintinek eta Haddockek dena galdutzat eman zutenean, Tournesol irakasleak eskuizkribu bat eratu du Adarbakarra itsasontzian aurkitutako paper batzuekin. François de Hadoque identifikatzen dute, Haddock kapitainaren arbaso bat, Moulinsarteko gazteluaren jabe gisa. Tournesolek kapitainarentzat erosi du, bere itsaspekoarekin emandako laguntzagatik esker onez.Harn direnean, gaztelua esploratzen aritu dira, Tintin Adarbakarraren sekretua izeneko komikian bahituta egon zen sotora iristen diren arte. Bertan San Joan Ebanjelariaren estatuabdago, Tintini altxorra benetan non dagoen adierazten diona: altxor hori, protagonistei Adarbakarra itsasontziaren kokapenari buruzko pistak eman zizkieten pergaminoen arabera, "Arranoaren gurutzepean" zegoen, eta Tintinek pista hori eta San Joan Patmoseko arranoa deitu izanaren arteko lotura egiten du. Estatuaren zati bat estaltzen duen koadro bat kendutakoan, lehen joan ziren uhartea adierazita duen globo bat topatzen dute: hau, globoa irekitzen eta bere edukia, Rackham Gorriaren altxorra erakusten duen malguki baten giltzarria da.

## Kanpo estekak

* Datuak: Q774844
# Sara Ayesa

Sara Ayesa (Donostia, Gipuzkoa, 1997) artista da, 2024an Tabakalera-Morpho Nazioarteko elkarlan-deialdian, Amberesen egonaldi artistikoa egiteko hautatu zuten.

## Bizitza

Arte gradua egin zuen Euskal Herriko Unibertsitatean eta Accademia di Bolognan, Pintura Masterra ere egin du EHUn. 2019an, Tabakaleran Itziar Okarizek eta Jon Mikel Eubak eman zuten Artistentzako lantegia tailerrean parte hartu zuen,eta, 2021ean, Rekalde Aretoan Harri, Orri, Ar, mintegiaren barruan laSIAk antolatutako tailerrean.
Tabakalera-Morpho Nazioarteko elkarlan-deialdian 2024an egonaldi artistikoa egiteko hautatu zuten. Egonaldi hau euren praktika artistikoa Euskal Autonomia Erkidegoan, Nafarroan edo Euskal Hirigune Elkargoan garatzen zuten eta Morphon (Anberes, Belgika) testuinguru artistiko berriak esploratu eta praktikan jartzen zituzten bitartean, euren ibilbide artistikoa zabaldu nahi zuten artistei zuzenduta zegoen. Tabakalerak eta Morphok, Etxepare Euskal Institutuaren lankidetzarekin abiatutako deialdian Morphok eta Tabakalerak batzorde misto baten bitartez aukeratu zuten Sara Ayesaren proiektua.

## Erakusketak

* 2021ean Boogity Shu erakutsi zuen Bizkaiko Batzar Nagusien aretoan.
* Under grass HARRIAK programaren barruan
* Karaoke AZPI Kultur Elkartean.
* 2023an Vestirme mal y desvestirme mucho. Gasteizko Montehermoson.

## Erreferentziak

* 1 2 3 «Tabakalera-Morpho Nazioarteko elkarlan-deialdiko ebazpena argitaratu dute» www.etxepare.eus (Noiz kontsultatua: 2024-12-11).
* ↑ «sara ayesa» eremuak (Noiz kontsultatua: 2024-12-12).
* ↑ «Publicada la resolución de la Convocatoria Internacional de Cooperación Tabakalera-Morpho» www.etxepare.eus (Noiz kontsultatua: 2024-12-11).
* ↑ «Sara Ayesa | Tabakalera» www.tabakalera.eus (Noiz kontsultatua: 2024-12-11).
* 1 2 «Vestirme mal y desvestirme mucho. Sara Ayesa» montehermoso.net (Noiz kontsultatua: 2024-12-11).
* ↑ González, Carlos. (2023-06-01). «El “arte desde las tripas’ de Sara Ayesa llega a Montehermoso» Diario de Noticias de Álava (Noiz kontsultatua: 2024-12-12).
* ↑ Albertus, Ramón. (2023-05-31). «La pintura de Sara Ayesa que se inspira en Rosalía» El Correo (Noiz kontsultatua: 2024-12-12).

## Kanpo estekak

* Datuak: Q110695335
# Olaf Ludwig

Olaf Ludwig (Gera, 1960ko apirilaren 13a) alemaniar txirrindulari ohia da. Bi joko olinpikoetan izan zen eta bietan domina eskuratu zuen. Munduko Kopa irabazi zuen eta Munduko Txapelduna ere izan zen.

## Palmaresa

1980
* 3. Bakearen Lasterketan eta 4 etapa
* Sartheko Zirkuituko etapa 1
1981
* 4. Bakearen Lasterketan eta 5 etapa
* Saxonia Behereko Itzulia eta 3 etapa
* Munduko taldekako erlojupeko txapelketa
1982
* Bakearen Lasterketa eta 5 etapa
* Etorkizuneko Tourreko Puntukako sailkapena sailkapena eta etapa 1
1983
* Etorkizuneko Tourra, Puntukako sailkapena eta 4 etapa
* 3. Bakearen Lasterketan eta 5 etapa
* Saxonia Behereko Itzuliko 2 etapa
* Ekialdeko Alemaniako Itzulia
1984
* Liejako Itzuliko 3 etapa
* 3. Bakearen Lasterketan eta 4 etapa
1985
* Renania-Palatinatuko Itzulia
* Ekialdeko Alemaniako Itzulia
* 2. Norvegiako Tourrean
1986
* Bakearen Lasterketa eta 7 etapa
* Vaucluseko Tourreko 2 etapa
* 2. Renania-Palatinatuko Itzulian
1987
* Bakearen Lasterketako 2 etapa
1988
* Olinpiar Jokoetako errepide proba
* Vaucluseko Tourreko 2 etapa
* Bakearen Lasterketako 4 etapa
1989
* Bakearen Lasterketako 2 etapa
* Sartheko Zirkuituko etapa 1
1990
* Ekialdeko Alemaniako errepideko txapelketa
* Andaluziako Itzuliko Puntukako sailkapena eta 3 etapa
* Frantziako Tourreko Puntukako sailkapena eta etapa 1
* Suitzako Itzuliko etapa 1
* Irlandako Itzuliko etapa 1
* Settimana Coppi e Bartaliko etapa 1
* 2. Alemaniako errepide txirrindularitzako txapelketan
1991
* E3 Harelbeke
* Irlandako Itzuliko 2 etapa
* Murtziako Itzuliko etapa 1
* Aragoiko Itzuliko 3 etapa
* 2. Herbehereetako Itzulian eta etapa 1
* 2. Veenendaal-Veenendaalen
* 2. Paris-Bruselan
* 2. Paris-Toursen
* 3. Gante-Wevelgemen
* 5. Tour de l'Oisen
* 6. Amstel Gold Racen
* 9. Paris-Roubaixen
1992
* Amstel Gold Race
* Dunkerqueko Lau Egunak eta etapa 1
* Flandrian Zehar
* Fourmiesko Sari Nagusia
* Suitzako Itzuliko etapa bat
* Frantziako Tourreko etapa 1
* Kuurne-Brusela-Kuurne
* Aragoiko Itzuliko 3 etapa
* Munduko Kopa
* 2. Paris-Toursen
* 2. Paris-Roubaixen
* 3. Jef Scherens Sari Nagusian
* 4. Het Volken
* 5. Paris-Bruselan
* 5. Britainia Handiko Itzulian
* 5. Rund um den Henninger-Turmean
* 6. Milan-San Remon
1993
* Frantziako Tourreko etapa bat
* Dunquerkeko Lau Egunetako etapa bat
* Mediterraneoko Tourreko etapa bat
* Aragoiko Itzuliko etapa bat
* 2. Het Volken
* 2. E3 Harelbeken
* 3. Paris-Roubaixen
* 3. Herbehereetako Itzulian
* 3. Munduko errepideko txapelketan
* 9. Flandriako Tourrean
1994
* Rund um den Henninger-Turm
* Aragoiko Itzuliko etapa bat
* 2. Dunquerkeko Lau Egunetan eta etapa bat
* 3. Kuurne-Brusela-Kuurnen
* 3. Britainia Handiko Itzulian eta etapa 1
* 4. Paris-Roubaixen
* 5. Flandrian Zeharrean
1995
* Veenendaal-Veenendaal
* 4. Amstel Gold Racen
1996
* Andaluziako Itzuliko etapa bat
* Herbehereetako Itzuliko etapa bat
* Renania-Palatinatuko Itzulia eta bi etapa
* 3. Dunquerkeko Lau Egunetan eta etapa bat
* 3. La Panneko Hiru Egunetan eta etapa bat
* 3. Het Volken
* 5. E3 Harelbeken
* 8. Rund um den Henninger-Turmean

## Kanpo estekak

* Olaf Ludwig - ProCyclingStats
* Olaf Ludwig - FirstCycling.com
* Datuak: Q213590
* Multimedia: Olaf Ludwig / Q213590
# Román Carbajo

Román Carbajo Alonso (Bilbo, 1967ko abenduaren 9a - 2023ko ekainaren 22a) bizkaitar saskibaloi jokalaria izan zen.
Espainiako saskibaloi selekzio nazionalarekin hiru aldiz aritu zen.

## Taldeak

* Maristas
* 1984-87 Caja Bilbao.
* 1987-88 Club Baloncesto Breogán.
* 1988-92 Caja Bilbao.
* 1992-93 Saski Baskonia.
* 1993-96 Club Ourense Baloncesto.
* 1996-97 CB Andorra.

## Kanpo estekak

* Datuak: Q9070582
# Itxaso González

Itxaso González (Bilbo, 1977ko abenduaren 9a) bizkaitar aktore bat da.

## Filmografia

* Sapos y culebras (2014)
* U.C.O. (2008)
* Euskolegas (2009)

## Telebista saioak

* Karabana (2019): sukaldaritza eta elkarrizketa saioa.

## Kanpo estekak

* Datuak: Q65979107
# Poliklorotrifluoroetileno

Poliklorotrifluoroetilenoa (PCTFE) polimero sintetiko termoplastikoa da, fluoropolimeroen taldekoa, klorofluorokarburoen klasekoa eta organofluoratuen familiakoa. Klorotrifluoroetilenoa polimerizatuz sintetizatzen da.
Aplikazio-esparru zabala du bere egonkortasun termiko eta kimikoa eta hezetasuna egozteko gaitasuna medio.

## Sintesia

Poliklorotrifluoroetilenoa erradikal-polimerizazioz prestatzen da klorotrifluoroetilenoa monomero gisa usatuz. Erreakzioa masan, disoluzioan, esekiduran eta emultsioan egin daiteke.

## Ezaugarriak

PCTFEk ezaugarri fisiko-kimiko oso interesgarriak ditu:
* Haustura-tentsio handia
* Egonkortasun termikoa
* Hezetasuna egozteko gaitasuna
* Konposatu kimikoekiko erresistentzia: haluroak, eterrak, esterrak eta konposatu aromatikoak izan ezik
* Oxidatzaileekiko erresistentzia

## Erabilera

Poliklorotrifluoroetilenoa estrusioz eta injekzioz prozesa daiteke. Bere erabileraren oinarria dira konposatu kimikoekiko erresistentzia eta ez bustitzeko duen gaitasuna. Horren ondorioz, erabilerarik handiena estaldura babesleak dira, elektronikan esaterako.

## Erreferentziak

* ↑ Ibeh, Christopher C.. (2014). Thermoplastic Materials: Properties, Manufacturing Methods, and Applications. Taylor and Francis ISBN 978-1-4200-9383-4. (Noiz kontsultatua: 2024-12-12).
* ↑ Ebnesajjad, Sina. (2000). Fluoroplastics: the definitive user's guide and databook. Plastics Design Library ISBN 978-1-884207-84-6. (Noiz kontsultatua: 2024-12-12).

## Kanpo estekak

* Datuak: Q145526
# Klorotrifluoroetileno

Klorotrifluoroetilenoa konposatu organikoa da, CFCl=CF$_2$ formula duena, klorofluorokarburoen klasekoa eta organofloratuen familikoa. Gas sukoi kolorgea da eter usain arina duena.
Toxikoa da arnastuz gero.
Hozgarri gisa edo PCTFE eta hainbat kopolimero sintetizatzeko monomero gisa usatzen da.

## Sintesia

Klorotrifluoroetilenoa 1,1,2-trikloro-1,2,2-trifluoroetanoa metanoletan deskloratzen zinka baiatuz produzitzen da industrian.
${\ce {CFCl2-CF2Cl + Zn -> CClF=CF2 + ZnCl2}}$

## Erreferentziak

* 1 2 (Ingelesez) PubChem. «Chlorotrifluoroethylene» pubchem.ncbi.nlm.nih.gov (Noiz kontsultatua: 2024-12-12).
* ↑ «ICSC 0685 - TRIFLUOROCHLOROETHYLENE» chemicalsafety.ilo.org (Noiz kontsultatua: 2024-12-12).
* ↑ Ullmann's encyclopedia of industrial chemistry. (7. edition, release 2015. argitaraldia) Wiley-VCH 2010 ISBN 978-3-527-30673-2. (Noiz kontsultatua: 2024-12-12).

## Kanpo estekak

* Datuak: Q408215
* Multimedia: Chlorotrifluoroethene / Q408215
# Lanzia echinophila

Lanzia echinophila Rutstroemiaceae familiako onddo espezie bat da. Ez du sukaldaritzarako balio, oso txikia baita.
Sinonimoak: Phialea echinophila, Rutstroemia echinophila.

## Deskribapena

Errezeptakulua: Kupiliformea, sesila edo oin motz batekin. 2 eta 10 mm bitarteko diametrokoa. Barne aldea edo himenioa, marroia da, leuna eta kanpoko aldea kolore berekoa, baina argiagoa.
Hanka: Motza, mehea, kolore berekoa edo zertxobait ilunagoa oinarrian. Batzuetan hanka gabe.
Etimologia: Echinophila epitetoa grekotik dator, trikua esan nahi duen "echinos" hitzetik eta laguna esan nahi duen, "philos" hitzetik. Gaztainen morkotsetan hazten delako.

## Jangarritasuna

Ez da jangarria, oso tamaina txikia baitu.

### Nahasketa arriskua

Espezie hau erraz ezagutzen da bere habitatagatik, gaztaina morkotsean hazten baita.
Beste Rutstroemia batzuk: Rutstroemia bolaris, hau, Alnus viridis-en eroritako eta hildako adarretan hazten da. Rutstroemia bulgarioides, hau Picea-en erdi lurperatutako pinaburuetan jaiotzen da. Rutstroemia elatina, hau Abies alba espezieko luma eta adar erorietan. Rutstroemia luteovirescens, Acer-en usteldutako pezioloetan. Rutstroemia firma.

## Sasoia eta lekua

Udazkenean oso arrunta da. Lur hezean erori eta beratutako gaztaina (Castanea sativa) morkotsen barruko aldean agertzen da.

### Banaketa eremua

Europa, Kaukasia, Kanariak, Turkia, Egipto, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 793 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 683 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 332 or. ISBN 84-282-0865-4..

## Kanpo estekak

* Datuak: Q2003222
* Multimedia: Lanzia echinophila / Q2003222
# Fluoropolimero

Fluoropolimero esaten zaie katea polimerikoan fluor-atomoak eta fluor-karbono loturak dituzten polimeroei. Beren ezaugarri nagusia da erresistentzia handia erakusten dutela disolbatzailekiko, azidoekiko eta basekiko. Guztietan ezagunena polietrafluoroetilenoa edo tefloia da.

## Ezaugarriak

Fluorokarburoen propietate berak dituzte fluropolimeroak; hau da, ez dira hidrokarburoak bezain sentikorrak van der Waalsen indarrekiko. Hori lagungarria da marruskadura eta itsasgarritasuna murrizteko. Gainera, egonkorrak dira karbono-fluor lotura asko izateak konposatu kimiko bati gehitzen dion egonkortasuna medio. Fluoropolimeroak termoegonkorrak edo termoplastikoak izan daitezke.

## Hainbat adibide

Beheko taulan fluoropolimero ezagunenak zerrendatzen dira.
| Poli(binil fluoruro)a | Poli(biniliden fluoruro)a | Politetrafluoroetilenoa | Poliklorotrifluoroetilenoa |
| Perfluoroalkoxi kopolimeroa | Hexafluropropileno-tetrafluoroetileno kopolimeroa | Etileno-tetrafluoroetileno kopolimeroa | Etileno-klorotrifluoroetileno kopolimeroa |

## Erreferentziak

* ↑ Tefloi. Zientzia eta teknologiaren hiztegi entziklopedikoa. Elhyar fundazioa.
* ↑ Kirsch, Peer. (2004). Modern fluoroorganic chemistry: synthesis, reactivity, applications. Wiley-VCH ISBN 978-3-527-30691-6. PMC ocm56541359. (Noiz kontsultatua: 2024-12-08).

## Kanpo estekak

* Datuak: Q1818706
* Multimedia: Fluoropolymers / Q1818706
# Rutstroemia firma

Rutstroemia firma Rutstroemiaceae familiako onddo espezie bat da. Ez du sukaldaritzarako balio.

## Deskribapena

Karpoforoa: 3 eta 10 mm bitarteko diametrokoa; hasieran inbutu forman, gero zabaldu egiten da, lehoi kolorekoa edo arre-gorrixka.
Hanka: Luze samarra, zati emankorrari eusten dio, eta ilunagoa da oinarrian.
Haragia: Nahiko hauskorra eta elastiko samarra, urria eta ez oso sendoa, usain zehatzik gabea eta erabat zaporegabea.

## Jangarritasuna

Ez du sukaldaritzarako balio.

### Nahasketa arriskua

Altzetan Rutstroemia bolaris ere aurki genezake, honek kolore horixkagoa du. Izeien adarretan Rutstroemia elatina agertzen da. Lizar, pago eta haritzen hosto eta pezioloetan Rutstroemia petiolorum agertzen da.

## Sasoia eta lekua

Normalean neguan, haltzen, hurritzen eta haritzen adarretan. Ohikoa.

### Banaketa eremua

Kanada, Ameriketako Estatu Batuak, Costa Rica, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 794 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 603 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 332 or. ISBN 84-282-0865-4..

## Kanpo estekak

* Datuak: Q1587107
* Multimedia: Rutstroemia firma / Q1587107
# Rutstroemia bulgarioides

Rutstroemia bulgarioides Rutstroemiaceae familiako onddo espezie bat da.
Sinonimoak: Peziza versiformis var. ßß livida, Niptera erumpens, Peziza ciborioides var. strobilina, Chlorosplenium bulgarioides, Chlorosplenium nigrescenteolivaceum, Helotium versiforme var. lividopurpurascens, Cenangium strobilinum, Chlorosplenium lividum, Plectania bulgarioides, Humaria bulgarioides, Ciboria bulgarioides, Ciboria livida, Ciboria strobilina var. bresadolae, Ombrophila livida, Piceomphale bulgarioides, Chlorociboria bulgarioides.

## Deskribapena

Karpoforoa: 2 eta 6 mm bitarteko diametrokoa, kopatxo itxuran. edo disko txiki pedunkulatu batenarekin, oso hanka laburrarekin baina nahiko haragitsuarekin. Barruko zati himeniala arre kolorekoa da edo arre-oliba antzekoa, ia beltza, leuna eta opakua. Ertza leuna, barrukoa baino kolore biziagokoa. Kanpotik kolore berekoa da, nahiz eta tonu argiagoak izan.
Etimologia: Bulgarioides epitetoa, Bulgaria baten antzekoa delako du.

## Jangarritasuna

Ez du interes gastronomikorik.

### Nahasketa arriskua

Behaketa arretaz egin behar da, hain txikiak dira ikusi gabe utz daitezke.

## Sasoia eta lekua

Udaberrian otsailetik hasita. Normalean lurperatutako izei gorrien estrobilotan eta leku hezeetan hazten da, ilaretan estu.

### Banaketa eremua

Kanada, Alaska, Ameriketako Estatu Batuak, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 583 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Rutstroemia bulgarioides: GBIF—the Global Biodiversity Information Facility.

## Kanpo estekak

* Datuak: Q597379
* Multimedia: Rutstroemia bulgarioides / Q597379
# Zilibito Records

Zilibito RecordsDatuakMusika motaurbanUrteak2022
Zilibito Records musika urbanoa egiten duen Oiartzungo kolektiboa eta musika-taldea da. 2022an sortu ziren eta hurrengo urtean jada Gaztearen maketa lehiaketa irabazi eta lehen diskoa atera zuten. Bachata, pop punka, hyperpopa, trapa eta beste genero urbano batzuk lantzen dituzte.
2024ko azaroaren 24an 13 abestiko Deabruen Doinuak albuma kaleratu zuten,

## Partaideak

* Ekain Telletxea
* Jurgi Arbelaitz
* Eñaut Arbelaitz
* Xabier Bergaretxe
* Manex Mitxelena
* Aner Orbegozo
* Ander Goenaga (Txuso)

## Diskografia

* Hastapenak (2023).
* Deabruen doinuak (2024).

## Sariak

* 2023ko Gaztea Maketa Lehiaketa irabazi zuten.

## Erreferentziak

* ↑ «‘Deabruaren doinuak’ kantua aurkeztu du Zilibito Recordsek zuzenean NAIZ Irratian» irratia.naiz.eus 2024-02-29 (Noiz kontsultatua: 2024-12-11).
* ↑ MUSIKAZBLAI/ZILIBITO RECORDS – Segura Irratia. (Noiz kontsultatua: 2024-12-05).
* ↑ Perlines, Leire. (2024-11-15). «"Proiektu hau izan da orain arte egin dugun profesionalena"» Oarsoaldeko Hitza (Noiz kontsultatua: 2024-12-11).
* ↑ hastapenak. 2023-06-02 (Noiz kontsultatua: 2024-12-05).
* ↑ (Gaztelaniaz) «Zilibito Records» Gasteiz Hoy (Noiz kontsultatua: 2024-12-05).
* ↑ «Deabruen doinuak - Zilibito Records» durangokoazoka.eus (Noiz kontsultatua: 2024-12-05).
* ↑ «Zilibito Records taldeak irabazi du 2023ko Gaztea Maketa Lehiaketa» gaztea.eus (Noiz kontsultatua: 2024-12-05).

## Kanpo estekak

* Datuak: Q131426845
* Multimedia: Zilibito Records / Q131426845